జపాన్
జపాన్ ( జపాన్ భాషలో నిప్పన్ లేదా నిహన్ )అనేది తూర్పు ఆసియా ప్రాంతంలో పసిఫిక్ మహాసముద్రంలో ఉన్న ఒక ద్వీప దేశం. ఇది చైనా, కొరియా, రష్యా దేశాలకు తూర్పు దిశగా ఉంది. జపాన్ దేశపు ఉత్తరాన ఉన్న సముద్ర భాగాన్ని ఓఖోట్‌స్క్ సముద్రం అని, దక్షిణాన్న ఉన్న సముద్ర భాగాన్ని తూర్పు చైనా సముద్రం అనీ అంటారు. జపాన్ భాషలో ఆ దేశం పేరు (నిప్పన్)ను వ్రాసే అక్షరాలు "సూర్యుని పుట్టుక"ను సూచిస్తాయి. కనుక జపాన్‌ను "సూర్యుడు ఉదయించే దేశం" అని అంటుంటారు.
ఫ్లోరిడా
ప్రస్తుత యునైటెడ్ స్టేట్స్ భూభాగంలో యురేపియన్లు మొదటిసారి సందర్శించిన భూభామే ఫ్లోరిడా. స్పానిష్ సాహసయాత్రికుడు జువాన్ ఫోన్స్ డే లియోన్ తో మొదటి వారని భావించే యురేపియన్లు ఈ భూభాగం మీద అడుగు పెట్టారు. వారు ఈ భూభాగంలో 1513 ఏప్రిల్ 2 న చేరుకున్నారు. ఫోన్స్ డే లియోన్ ఈ ప్రాంతానికి లా ఫ్లోరిడా (పూల భూమి) అని నామకరణం చేసాడు. ఈ పేరు పెట్టడానికి అప్పుడు ఈస్టర్ సీజన్ కావడం వలన చెట్లన్నీ పుష్పించి ఉండడం ఒక కారణం. ఫోన్స్ డే లియో ఇక్కడి భూభాగంలో అడుగుపెట్టిన మొదటి యురేపియన్ కాకపోవచ్చని అభిప్రాయపడుతున్నారు. 1553 నాటికి ఫోన్స్ డే లియో ఇక్కడికి అడుగు పెట్టిన సమయంలో అతనికి ఒక స్పానిష్ మాట్లాడే వ్యక్తి అయినా ఎదురై ఉంటాడని అభిప్రాయపడుతున్నారు. 1513 నుండి ఈ భూమి లా ఫ్లోరిడా అని పిలువబడుతూ వచ్చింది. తరువాత 1630 మరియు 18వ శతాబ్దం అంతా అలానే పిలువబడుతూ వచ్చింది. తరువాత డచ్ కార్టోగ్రాఫర్ హెస్సల్ గెరిట్జ్ ఇన్ జోయంస్ డీ లేట్స్ యొక్క హిస్టరీ ఆఫ్ ది న్యూ వరల్డ్ లో ఫ్లోరిడా ద్వీపకల్పానికి టెగెస్టా (తరువాత టెక్యుస్టా జాతి) అనే ప్రత్యామ్న్యాయ పేరు సూచింపబడింది.